Viborger Samler, 1844-04-02
Fra Marseille (17de Marts) meldes i Augsb. Allg. Zeit.,at man sammesteds i Anerkjendelse af den Fortjeneste, som Handelskammeret i Staden har erhvervet sig ved at ville indlade sig i nogen Forbindelse med Stadens Deputerede Berryer, har arrangeret et stort Banquet, hvortil allerede over 1000 Deeltagere have tegnet sig. Prisen for hver Couvert er fastsat til 10 Fres. Der strømme endnu saa mange Deeltagere til, at Listerne formodentlig ville blive sluttede den 18de. J den af Politiet lukkede Legitimistclub skal man foruden et Portrait af Henrik den Femte (Hertugen af Bordeaux) ogsaa have fundet Documenter angaaende en imod den nuværende Regjering i Frankerig, bestaaende vidtforgrenet Sammensværgelse. Berryer var af sine Venner indbuden til en Frokost i Clubben, men da han blev underrettet om de urolige Optrin, der fandt Sted udenfor Clublocalet paa Grund af, at en Skare unge Mennesker vilde med en trefarvet Fane i Spidsen, bane sig Vei ind i Huset, saa glemte Berryer Frokosten, og kastede sig i en Cabriolet for at komme til sin Vogn. Dette Tilbagetog danner isandhed en stærk Contrast med hans høitidelige Jndtog, og det er at vente, at den berømte Taler ikke saa snart vil lykkeliggjøre Marseille med sin Nærværelse. Legitimisterne ere noget modfaldne; de have erfaret, at deres Parti ingenlunde er det herskende. Vi ere et handeldrivende Folk, og hylde det Bestaaende. Rusland. Fra den russiske Grændse, den 12te Marts. En Skrivelse fra Caucasusegnen stad fæster de allerede i flere Tidender omtalte Uheld, som de langs med Terek opererende russiske Corps have lidt i de 10 sidste Uger af Aaret 1843. Ved det antagne Defensivsystem, der isærdeleshed gaaer ud paa at isolerede røveriske Bjergbeboere, ere disse blevne mere modige end nogensinde før, og det er lykkets den af de krigeriske Stammer tilbedede Schamyt at samle saa mange Krigere om sig, at han for Øieblikket har gjort sig til Herre over hele det nordlige Dagbestan, overskredet Veien fra Kislantil Baku, ja endog bemægtiget sig Staden Tarku ved det caspiske Hav. Mange smaae russiske Forter ere overvældede af Tschetschenzerne, og de russiske Besætninger have maattet springe over Klingen. En lignende Skjebne har rammet Jndvaanerne i de Landsbyer, der allerede havde underkastet sig det russiske Scepter; de ere enten myrdede eller bortførte i Slaveri. Et af de vigtigste Forter, Surani, der forsvaredes af 1 Bataillon russiske Krigere, er lykkeligen undsat af 5 Batailloner, der commanderedes af Gen. Klugge v. Klüggenau, efter en frygtelig Kamp maatte Schamyl vige; dog lykkedes det ham at føre de til Bytte gjorte russiske Kanoner med sig. Med Foraarets Jndtrædelse vil en ny Kamp atter begynde; det russiske Jnfanteries Styrke skal forøges indtil 124 Batailloner. Der tales ikke om at stille Gen. Yermolaff i Spidsen for den russisk caucasiske Hær. Neithardt og Hurko (Russerne skrive Gurko, da Hmangler i det russiske Sprog) besidde og det med Ret, Keiserens hele Tillid. Alle Kyndige forene sig i den af Yermolaff allerede for længst udtalte Mening: at der for at betvinge Caucasus udfordres et halvt Seculum; men at Russerne absolut maae være i Besiddelse af denne Vei til Centralasien, og at de ogsaa omsider ville komme i Besiddelse af den.